I udgangspunktet kan man ikke klage over sin ejendomsvurdering.
Det skyldes at der er tale om såkaldte ”foreløbige 2022-vurderinger”, som først er endelige i 2025, og derfor kan man formelt først klage til den tid.
Der findes dog en række tilfælde, hvor man kan bede Vurderingsstyrelsen tage et nyt kig på ens vurdering. Det kan du læse mere om her.
Desuden har flere skatteeksperter, TV 2 har talt med, anbefalet alle utilfredse boligejere at klage til myndighederne med det samme.
- Min klare anbefaling er, at man hurtigst muligt anmoder om en revurdering, hvis man er det mindste i tvivl. Det værste, der kan ske, er, at Vurderingsstyrelsen afviser klagen, sagde advokat Thomas Booker til TV 2.
I artiklen kan du også læse fem gode råd fra BDO’s skatteekspert Henning Boye Hansen til, hvordan man kan klage.